Жамбылдық оқушылар жеті жыл бойы еліміздің білім сайыстарында көш бастап келеді
DATE: 10:18, 25 Тамыз 2018 | GMT +5
TITLE: Жамбылдық оқушылар жеті жыл бойы еліміздің білім сайыстарында көш бастап келеді
URL: https://kaz.inform.kz/news/zhambyldyk-okushylar-zheti-zhyl-boyy-elimizdin-bilim-sayystarynda-kosh-bastap-keledi_a3367751/
META: DATE: 10:18, 25 Тамыз 2018 | GMT +5
TOTAL WORDS: 169
AUTHOR(S):
TEXT: Шарада Жамбыл облысының әкімі Асқар Мырзахметов облыс мектептері үшін өткен оқу жылы сәтті болғанын айтты. «Өткен оқу жылында жамбылдық оқушылар республикалық, халықаралық олимпиадалар мен ғылыми сайыстарда 143 медаль жеңіп алды. Жалпы республикалық олимпиадалардың қорытындылары бойынша, Жамбыл облысы командасы жетінші жыл қатарынан бірінші орынды иеленіп, «Үздік олимпиада командасы» атанып келеді. Дарынды балаларға арналған «БІЛІМ-ИННОВАЦИЯ» мектепинтернаты оныншы жыл қатарынан «Үздік олимпиада мектебі» атанып отыр. Олимпиада және ғылым сайыстары жүлдегерлерінің 63 пайызы мамандандырылған мектептердің оқушылары екенін айта кеткен жөн. Бұл жетістіктерге оқытушылардың ерен еңбегі мен ата-аналардың қадағалауы арқылы қол жетті. Биыл облыстағы 508 педагог республикалық конкурстардың жеңімпазы болды», - деді өңір басшысы. Жамбыл облысының әкімі «БІЛІМ-ИННОВАЦИЯ» мектеп-интернатының тәжірибесін басқа мектептерде де енгізуді ұсынды. Облыстық білім басқармасының мәліметтеріне қарағанда, жаңа оқу жылында он аудан орталығының барлығында және Тараз қаласында табиғи-математикалық пәндерді тереңдете оқытатын 11 мектеплицей ашылады. Бұдан тыс, дарынды балаларға арналған мектептердің желісі ұлғайтылады. Жаңа оқу жылында облыс орталығында Ақпараттық технологиялар лицейинтернаты ашылады. Онда балалар математика мен физиканы тереңдей оқиды. Жыл соңына дейін 12 ІТ-сынып ашылып, оқушыларға 3D-модельдеу, бағдарламалау, робот техникасының қыр-сыры үйретіледі
